[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 26.2.2008

COM(2008) 105 τελικό

2008/0038 (COD)

Προσαρμογή στην κανονιστική διαδικασία με έλεγχο Πρόταση

ΟΔΗΓΙA ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ

για την τροποποίηση, όσον αφορά τις εκτελεστικές αρμοδιότητες που ανατίθενται στην Επιτροπή, της οδηγίας του Συμβουλίου 79/409/ΕΟΚ περί διατηρήσεως των αγρίων πτηνών

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

1. Πλαίσιο της πρότασης

1.1 Τροποποίηση των διαδικασιών επιτροπολογίας

Η απόφαση 1999/468/ΕΚ του Συμβουλίου της 28ης Ιουνίου 1999 για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή[1] τροποποιήθηκε με την απόφαση 2006/512/ΕΚ του Συμβουλίου της 17ης Ιουλίου 2006[2].

Το άρθρο 5α της απόφασης 1999/468/ΕΚ όπως τροποποιήθηκε, θεσπίζει νέα κανονιστική διαδικασία με έλεγχο για τα μέτρα γενικής εμβέλειας που αποβλέπουν στην τροποποίηση των μη ουσιαστικών διατάξεων μίας βασικής πράξης που θεσπίστηκε σύμφωνα με τη διαδικασία που ορίζεται στο άρθρο 251 της Συνθήκης, συμπεριλαμβανομένης της κατάργησης ορισμένων από τις εν λόγω διατάξεις ή της συμπλήρωσής τους με την προσθήκη νέων, μη ουσιαστικών, διατάξεων.

1.2. Ευθυγράμμιση κατά προτεραιότητα και γενική ευθυγράμμιση

Σε κοινή δήλωση[3], το Ευρωπαϊκό Κοινοβούλιο, το Συμβούλιο και η Επιτροπή εξέδωσαν κατάλογο βασικών πράξεων των οποίων η προσαρμογή στην τροποποιημένη απόφαση ήταν επείγουσα, προκειμένου να θεσπιστεί η νέα κανονιστική διαδικασία με έλεγχο (ευθυγράμμιση κατά προτεραιότητα). Προκειμένου να εφαρμοστεί η κανονιστική διαδικασία με έλεγχο στις άλλες πράξεις που εκδόθηκαν με συναπόφαση και που ίσχυαν ήδη όταν άρχισε να ισχύει η απόφαση 2006/512/ΕΚ, στην κοινή δήλωση απευθύνεται, επίσης, έκκληση για την προσαρμογή των εν λόγω πράξεων, σύμφωνα με τις εν προκειμένω εφαρμοστέες διαδικασίες (γενική ευθυγράμμιση).

Η Επιτροπή ανέλαβε την υποχρέωση να εξετάσει όλες αυτές τις πράξεις προκειμένου να υποβάλει, πριν από τα τέλη του 2007, τις κατάλληλες νομοθετικές προτάσεις ούτως ώστε να τις προσαρμόσει, εφόσον είναι αναγκαίο, στην νέα κανονιστική διαδικασία με έλεγχο[4].

1.3. Μέθοδος

Όπως αναφέρθηκε στην ανακοίνωση της Επιτροπής στο Ευρωπαϊκό Κοινοβούλιο και στο Συμβούλιο της 23ης Νοεμβρίου 2007[5], η Επιτροπή προέβη σε προσεκτική εξέταση όλων των πράξεων που θεσπίστηκαν με την διαδικασία της συναπόφασης, προκειμένου να εντοπιστούν εκείνες που εξουσιοδοτούν την Επιτροπή να θεσπίζει μέτρα γενικής εμβέλειας που έχουν ως αντικείμενο την τροποποίηση των μη ουσιαστικών διατάξεων της συγκεκριμένης βασικής πράξης. Έτσι, η Επιτροπή μπόρεσε να εντοπίσει περισσότερες από 200 πράξεις που πρέπει να αποτελέσουν το αντικείμενο προσαρμογής.

Μεταξύ των πράξεων, ορισμένες περιέχονται στο πρόγραμμα κωδικοποίησης της Επιτροπής. Αυτό συμβαίνει στην περίπτωση της οδηγίας του Συμβουλίου της 2ας Απριλίου 1979 περί της διατηρήσεως των αγρίων πτηνών (79/409/ΕΟΚ)[6]. Η προσαρμογή στη νέα διαδικασία πρέπει να διενεργηθεί, ανάλογα με την πρόοδο της διαδικασίας κωδικοποίησης, είτε με την αναδιατύπωση της κωδικοποιημένης πρότασης είτε, όπως εν προκειμένω, με νομοθετική τροποποίηση.

2. Νομικές διατάξεις της πρότασης

Η προσαρμογή αποβλέπει στην θέσπιση της κανονιστικής διαδικασίας με έλεγχο, όπως αυτή προβλέπεται στο άρθρο 5α της απόφασης 1999/468/ΕΚ, όπως τροποποιήθηκε.

Ειδικότερα, το άρθρο 15 πρέπει να προσαρμοστεί στην κανονιστική διαδικασία με έλεγχο, δεδομένου ότι προβλέπει την θέσπιση μέτρων γενικής εμβέλειας με στόχο την τροποποίηση μη ουσιαστικών διατάξεων της οδηγίας 79/409/ΕΟΚ, μεταξύ άλλων με υποκατάσταση.

Το άρθρο 17 θα τροποποιηθεί με την παραβολή αναφοράς στο άρθρο 5α της απόφασης 1999/468/EΚ.

Δεδομένου ότι η βασική πράξη είναι οδηγία, η προσαρμογή πρέπει να διενεργηθεί με ισοδύναμη πράξη.

2008/0038 (COD)

Προσαρμογή στην κανονιστική διαδικασία με έλεγχο Πρόταση

ΟΔΗΓΙA ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ

για την τροποποίηση, όσον αφορά τις εκτελεστικές αρμοδιότητες που ανατίθενται στην Επιτροπή, της οδηγίας του Συμβουλίου 79/409/ΕΟΚ περί διατηρήσεως των αγρίων πτηνών

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 175 παράγραφος 1,

την πρόταση της Επιτροπής[7],

τη γνώμη της Οικονομικής και Κοινωνικής Επιτροπής[8],

τη γνώμη της Επιτροπής των Περιφερειών[9],

ενεργώντας σύμφωνα με τη διαδικασία που ορίζεται στο άρθρο 251 της συνθήκης[10],

Εκτιμώντας τα ακόλουθα:

(1) Η οδηγία του Συμβουλίου 79/409/ΕΟΚ[11] ορίζει ότι πρέπει να θεσπιστούν ορισμένα μέτρα σύμφωνα με την απόφαση 1999/468/ΕΚ του Συμβουλίου της 28ης Ιουνίου 1999 για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή[12].

(2) Η απόφαση 1999/468/ΕΚ τροποποιήθηκε με την απόφαση 2006/512/ΕΚ, η οποία θέσπισε κανονιστική διαδικασία με έλεγχο για τα μέτρα γενικής εμβέλειας που αποβλέπουν στην τροποποίηση μη ουσιαστικών διατάξεων μιας βασικής πράξης που θεσπίστηκε σύμφωνα με τη διαδικασία που προβλέπει το άρθρο 251 της συνθήκης, συμπεριλαμβανομένης της διαγραφής ορισμένων εκ των εν λόγω διατάξεων ή της συμπλήρωσης της πράξης με την προσθήκη νέων μη ουσιαστικών διατάξεων.

(3) Σύμφωνα με την κοινή δήλωση του Ευρωπαϊκού Κοινοβουλίου, του Συμβουλίου και της Επιτροπής[13] για την απόφαση 2006/512/ΕΚ, προκειμένου αυτή η διαδικασία να εφαρμόζεται σε ήδη ισχύουσες πράξεις που θεσπίστηκαν σύμφωνα με τη διαδικασία που προβλέπει το άρθρο 251 της συνθήκης, οι εν λόγω πράξεις πρέπει να προσαρμοστούν σύμφωνα με τις εφαρμοστέες διαδικασίες.

(4) Όσον αφορά την οδηγία 79/409/ΕΟΚ, πρέπει να ανατεθούν εκτελεστικές αρμοδιότητες στην Επιτροπή, ιδίως για την τροποποίηση ορισμένων παραρτημάτων υπό το πρίσμα της επιστημονικής και τεχνικής προόδου. Δεδομένου ότι τα εν λόγω μέτρα είναι γενικής εμβέλειας και αποβλέπουν στην τροποποίηση μη ουσιαστικών διατάξεων της οδηγίας 79/409/ΕΚ και στη συμπλήρωσή της με την προσθήκη νέων μη ουσιαστικών διατάξεων, αυτά πρέπει να θεσπιστούν σύμφωνα με την κανονιστική διαδικασία με έλεγχο που προβλέπει το άρθρο 5α της απόφασης 1999/468/ΕΚ.

(5) Ως εκ τούτου, η οδηγία 79/409/ΕΟΚ πρέπει να τροποποιηθεί ανάλογα.

(6) Δεδομένου ότι οι τροπολογίες που πρέπει να επιφερθούν στην οδηγία 79/409/ΕΟΚ είναι τροποποιήσεις οι οποίες αφορούν μόνον τις διαδικασίες επιτροπολογίας, αυτές δεν χρειάζεται να μεταφερθούν από τα κράτη μέλη στην έννομη τάξη τους. Επομένως, δεν είναι αναγκαίο να θεσπιστούν σχετικές διατάξεις,

ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Η οδηγία 79/409/EΟΚ τροποποιείται ως εξής:

(1) Το άρθρο 15 αντικαθίσταται από το ακόλουθο κείμενο:

«Άρθρο 15

Θα επιφερθούν από την Επιτροπή οι τροποποιήσεις που είναι αναγκαίες για την προσαρμογή των Παραρτημάτων I και V στην τεχνική και επιστηονική πρόοδο, καθώς και οι τροποποιήσεις που αναφέρονται στο δεύτερο εδάφιο του άρθρου 6 παράγραφος 4. Τα εν λόγω μέτρα, τα οποία αποβλέπουν στην τροποποίηση μη ουσιαστικών διατάξεων της εν λόγω οδηγίας, θα θεσπιστούν σύμφωνα με την κανονιστική διαδικασία με έλεγχο που προβλέπει το άρθρο 17 παράγραφος 2.»

(2) Το άρθρο 17 αντικαθίσταται από το ακόλουθο κείμενο:

«Άρθρο 17

1. Η Επιτροπή επικουρείται από την επιτροπή για την προσαρμογή στην τεχνική και επιστημονική πρόοδο.

2. Όταν γίνεται παραπομπή στην παρούσα παράγραφο, εφαρμόζονται το άρθρο 5α παράγραφοι 1 έως 4 και το άρθρο 7 της απόφασης 1999/468/ΕΚ, συνεκτιμώντας τις διατάξεις του άρθρου 8.»

Άρθρο 2

Η παρούσα απόφαση αρχίζει να ισχύει την […].

Άρθρο 3

Η παρούσα οδηγία απευθύνεται στα κράτη μέλη.

Βρυξέλλες, [...]

Για το Ευρωπαϊκό Κοινοβούλιο Για το Συμβούλιο

Ο Πρόεδρος Ο Πρόεδρος

[…] […]

[1] ΕΕ C 203 της 17.7.1999, σ. 1.

[2] ΕΕ L 200 της 22.7.2006, σ. 11.

[3] ΕΕ C 255 της 21.10.2006, σ. 1.

[4] ΕΚ 376.314v01-00 – A6-0236/2006 (δήλωση της Επιτροπής συνημμένη στην έκθεση του Κοινοβουλίου).

[5] COM(2007) 740 τελικό.

[6] ΕΕ L 103 της 25.4.1979, σ. 1. Οδηγία όπως τροποποιήθηκε τελευταία με την οδηγία 2006/105/ΕΚ (ΕΕ L 363 της 20.12.2006, σ. 368).

[7] ΕΕ C […] της […], σ. […].

[8] ΕΕ C […] της […], σ. […].

[9] ΕΕ C […] της […], σ. […].

[10] ΕΕ C […] της […], σ. […].

[11] ΕΕ L 103 της 25.4.1979, σ. 1. Οδηγία όπως τροποποιήθηκε τελευταία με την οδηγία 2006/105/EΚ (ΕΕ L 363 της 20.12.2006, σ. 368).

[12] ΕΕ L 184 της 17.7.1999, σ. 23. Απόφαση όπως τροποποιήθηκε με την απόφαση 2006/512/EΚ (ΕΕ L 200 της 22.7.2006, σ. 11).

[13] ΕΕ C 255 της 21.10.2006, σ. 1.